En wie stel Zuma aan in Simelane se plek? Nomgcobo Jiba, ’n staatsaanklaer met ernstige dissiplinêre klagte teen haar wat getroud is met ’n man met ’n misdaadrekord. Kort voordat sy aangestel is as waarnemende hoof van die NVG het Zuma haar man Booker Nhantsi, ’n prokureur wat trustgeld gesteel het van arm kliënte, se vorige misdaadrekord uitgewis.
Gordhan het glo eers die aand voor die tyd gehoor hy word geskuif na plaaslike regering, maar soos met sy aanstelling was daar rustigheid oor Nene – hy het genoeg ervaring gehad en was duidelik opgewasse vir die taak.
Waarom sal die president Nene afdank in die middel van ’n ekonomiese krisis, ’n paar dae nadat die kredietagentskap Fitch Suid-Afrika se staatskuld afgegradeer het?
In die afwesigheid van ’n verduideliking deur Zuma leen ’n mens jou ore uit aan ingeligte spekulasie: Nene moes gestraf word vir sy weiering om vliegtuie by Airbus te koop, eerder as te huur. Dudu Myeni, SAL-voorsitter, wou die vliegtuie aan ’n anonieme derde party verkoop by wie die SAL dit sou huur.
Die ander skinderstorie is dat Nene geweier het om af te teken op die peperduur kernkragkontrak wat Suid-Afrika met Rusland wil sluit. Die kernkragsentrales gaan ons glo R1 triljoen kos – geld wat ons bloot nie het nie. Rusland wil glo die transaksie met ’n ingewikkelde leningskema beklink.
Iemand wil iets by die tesourie hê wat Nene nie vir hulle wou gee nie. Vóór Van Rooyen in Februarie sy eerste begrotingstoespraak kan lewer, sal ons waarskynlik weet wat dit was.
Kringtelevisie wys hoe ’n motorbestuurder buite Kiëf, die Oekraïnse hoofstad, stilhou om brandstof in te gooi. Hy vergeet van die petrolpomp in sy motor en ry weg.
Die pomp breek los en die petrol wat uitspuit, slaan aan die brand. Dit laat die dak oor die petrolpompe en kamera smelt.